1191

Η τρέχουσα σελίδα αφορά το έτος 1191 κατά το Γρηγοριανό ημερολόγιο 

 Γεγονότα 
15 Απριλίου - Ο Ερρίκος ΣΤ' στέφεται αυτοκράτορας της Αγίας Ρωμαϊκής Αυτοκρατορίας από τον Πάπα Κελεστίνο Γ'.
17 Απριλίου - Το Τούσκουλο καταστρέφεται από τον στρατό της Ρώμης.
12 Μαΐου - Ο Ριχάρδος ο Λεοντόκαρδος παντρεύεται τη Βερεγγαρία της Ναβάρρας.
8 Ιουνίου - Ο Ριχάρδος ο Λεοντόκαρδος φτάνει στην Άκρα, αρχίζοντας έτσι τη σταυροφορία του.
12 Ιουλίου - Γ΄ Σταυροφορία: Η φρουρά του Σαλαντίν παραδίδεται στο Φίλιππο Β' της Γαλλίας, τερματίζοντας την πολιορκία της Άκρας. Ο Κορράδος του Μομφερράτου, ο οποίος διαπραγματεύτηκε την παράδοση, υψώνει τα λάβαρα του Βασιλείου της Ιερουσαλήμ και των ηγετών της Γ' Σταυροφορίας, Ριχάρδου του Λεοντόκαρδου, Φιλίππου Β' της Γαλλίας και Λεοπόλδου Ε' της Αυστρίας, στα τείχη και τους πύργους της πόλης. Ο Ριχάρδος μένει για να προωθηθεί στην Ιερουσαλήμ αλλά ο Φίλιππος επιστρέφει στη Γαλλία για να πάρει στην κατοχή του ένα μέρος της Φλάνδρας, του οποίου ο κόμης πέθανε κατά την πολιορκία της Άκρας. Πίσω στη Γαλλία, ο Φίλιππος συνωμοτεί επίσης με τον αδελφό του Ριχάρδου, Ιωάννη της Αγγλίας, για να αφαιρέσει από τον Ριχάρδο τα γαλλικά εδάφη του ενώ αυτός είναι ακόμα μακριά, αλλά η παρέμβαση της μητέρας του Ιωάννη και του Ριχάρδου, Ελεονώρας της Ακουιτανίας, ματαιώνει τα σχέδια. 
7 Σεπτεμβρίου - Γ΄ Σταυροφορία: Ο Ριχάρδος ο Λεοντόκαρδος νικά τον Σαλαντίν στη μάχη του Αρσούφ.
Ο δούκας Μπέρτολντ Ε' των Τσέρινγκεν ιδρύει την πόλη της Βέρνης (στη σημερινή Ελβετία). 

 Γεννήσεις 

8 Φεβρουαρίου - Γιαροσλάβ Β', πρίγκιπας του Βλαντίμιρ
Θεοβάλδος Α', δούκας της Λωρραίνης

 Θάνατοι 

20 Ιανουαρίου - Θεοβάλδος Ε', κόμης του Μπλουά
20 Ιανουαρίου - Φρειδερίκος ΣΤ', δούκας της Σουαβίας
20 Μαρτίου - Πάπας Κλήμης Γ΄
1 Ιουνίου - Φίλιππος της Αλσατίας, κόμης της Φλάνδρας

Παραπομπές

Κατηγορία:Έτη